Nils Bakke

Nils Gudbrand Fredriksen Bakke (født 1887 på Oppdal, død 1969 i Kristiansund) var en norsk folkemusiker (fiolin og hardingfele), kjent for sitt virtuose spill. Han tilhørte en resurssterk romani/tater familie som reiste i Norge og Sverige. Hans mor, Anne Katrine Gudbrandsdatter (1847-1906), var etterkommer etter den legendariske felespiller "Fant-Karl". Han far, Fredrik Benjaminsen Forselius (1859-1935), var en allsidig handelsmann og blikkenslager. 

Nils arbeidet blant annet ved Løkken Verk og ved Gideon Motorfabrikk i Molde.  På Løkken komponerte han den kjente valsen Draum til direktørens datter.  Han flyttet etter hvert til Kristiansund. I byen finner vi «Nils Bakkes vei», og der er avdekket en minnestein om Bakke, og til anledningen forfattet Ingvar Hestnes et dikt. Man finner elleve opptak av Bakke på platen Slåtter på vandring  (Etnisk musikklubb, 2002). Laila Yrvum, som er etterkommer etter Nils søster, har lagt komposisjonen Valsedraum til sitt album Se min ild (2006), samt hatt oppsetninger med Bakkes verker, i samarbeid med Helge Husby.  I 2018 ga Folkemusikkarkivet for Møre og Romsdal ut et notehefte med 28 slåtter og en CD med hans spill.
 Referanser 

Kategori:Norske folkemusikere
Kategori:Norske fiolinister
Kategori:Romani
Kategori:Personer fra Oppdal kommune
Kategori:Fødsler i 1887
Kategori:Dødsfall i 1969